**Ръководство на Читалището**

Георги Маринов Тодоров-Председател

Атанаска Йорданова Димитрова-Секретар

Неделчо Христов Кескинов-Член

Румяна Георгиева Русева-Член

Стоянка Митева Неделчева-Член

**Проверителна комисия**

Ганка Драганова Андонова-Председател

Венелин Георгиев Вълков-Член

Румяна Димитрова Цонева-Член

ОТЧЕТ

за дейността на НЧ“Димитър Благоев 1930“ с.Ветрен през 2023 г.

Основната дейност на нашето читалище е да задоволява и разнообразява културния живот на мастното население.Да възпитава и утвърждава националното самосъзнание и да развива и подпомага любителското художествено творчество.

Под наслов“Добре дошло на този свят“ премина деня на родилната помощ.Жените посрещнаха местната акушерка по стар български обичай и празнуваха в читалището през целия ден.

За мъжкият празник „Трифонзарезан“ се проведе конкурс за най-добро вино и отличените получиха награди.

На 19 февруари отдадохме своята почит към делото и подвига на безсмъртният Апостол,като поднесохме венец и цветя пред паметната плоча.

Баба Марта посети всички жители и ги закичи с мартеници за здраве,изработени от самодейките.

С празничен концерт отбелязахме Националният празник на България.По същия повод,взехме и участие в празника,организиран от Общ.Силистра в областния град.

За деня на жената,организирахме изложба на картини на местна художничка Цветанка Димитрова.Всички жени получиха цвете от Председателя на читалището,а многодетните майки-подаръци.

В седмицата преди великия християнски празник,беше освежен и облагороден центъра на селото с участието на самодейци.

Отлично се представихме в 13-тия хумористичен фестивал“Сребърна пее и се смее“.

В Общинският преглед на читалищните колективи се представихме достойно.

В края на м.май групата за хумористични песни,взе участие във “Вечерта на Чудомир“ в с.Калипетрово.

За деня на детето 1 юни подготвихме изненада за двете деца в селото,като им занесохме подаръци и лакомства.

В началото на м.юни,бяхме поканени да се включим в юбилейният концерт на НЧ“Светлина 1942“ с.Главан и взехме участие.

По инициатива на Ръководството на читалището,решихме да поканим младите хора от селото с косачки,да почистим парка пред читалищната сграда,защото четири години това не беше се случвало.В продължение на цял месец,всяка събота и неделя тези младежи не жалеха сили и средства и почистиха парка.Самодейците също се включиха в почистването.

През м.юни участвахме във фолклорния събор “Край чешмата под върбата“ в с.Кайнарджа.

През м.юли успешно се представихме в 5-ти фестивал „Етноритми-бит и култура“ в с.Бъзън обл.Русе.

Месец август бе наситен от много изяви и участия:

В началото на месеца на брега на р.Дунав,заедно с цигуларката Джайма,изнесохме концерт.

Същият концерт го изнесохме и в гр.Силистра на южната крепостна стена.

Достойно се представихме и в 3-тия фестивал „Ченге пее и танцува“ с.Аспарухово общ.Дългопол.Съчетахме участието и с екскурзия на която имаше и хора от селото.

На следващата седмица,взехме участие в „Попина празнува и спортува“.

В края на месеца посрещнахме участниците от ТИД–23.

Не пропуснахме да се включим и в „Празника на хляба,песента и танца“,организиран от Общ.Силистра.

Отлично се представихме и в кулинарния фестивал „Гозбите на Добруджа“ с.Сребърна,като три от наградите получиха наши участници.

В края на годината изнесохме Коледен концерт пред жителите.Присъстващите получиха подаръци от Дядо Коледа.

„Младежта на Ветрен празнува“,бе новогодишното веселие с жива музика,забавни игри и много изненади.

Отчета е приет на събрание на читалището на 29.02.24 г.

Председател:

/Г.Тодоров/